สรรพากรเล็ง รื้อภาษีดาราให้เป็นสากล
สรรพากรเห็นใจดารา วงจรการทำงานสั้น ศึกษาภาษีดาราในต่างประเทศ นำมาใช้เทียบเคียงเพื่อเก็บภาษีให้เหมาะสมกับความเป็นจริง
14 ธ.ค. 2555

สรรพากรเห็นใจดารา วงจรการทำงานสั้น ศึกษาภาษีดาราในต่างประเทศ นำมาใช้เทียบเคียงเพื่อเก็บภาษีให้เหมาะสมกับความเป็นจริง
นายสาธิต รังคสิริ อธิบดีกรมสรรพากร เปิดเผยว่า ได้สั่งการให้เจ้าหน้าที่กรมสรรพากรศึกษาการเก็บภาษีดารา นักแสดง นักร้อง ในต่างประเทศ นำมาเทียบเคียงกับไทยว่า อัตราภาษีที่เรียกเก็บนั้นแตกต่างกันอย่างไร 
“แนวคิดที่จะปรังปรุงการเก็บภาษีดารานักแสดงนั้น มาจากสภาพการทำงาน เนื่องจากดาราเป็นอาชีพที่หารายได้ได้มากแต่ในช่วงเวลาที่ไม่ยาวนาน ดาราบางคนทำงานไม่กี่ปีก็ปลดระวาง แต่รายได้ที่หาได้ช่วงกำลังดัง จะต้องนำไปใช้เลี้ยงตัวเองตลอดชีวิต” อธิบดีกรมสรรพากร กล่าว 
แหล่งข่าวจากกรมสรรพากร เปิดเผยว่า ดาราต่างประเทศเสียภาษีสูงกว่าดาราไทยมาก เป็นอัตราก้าวหน้าเหมือนกัน แต่ดาราต่างประเทศมีรายได้สูงมาก และมีช่วงเวลาการทำงานยาวนานกว่าดาราไทยมาก
ดารานักแสดงต้องเสียภาษีเงินได้โดยยื่นรายการประเมินตนเอง เพื่อชำระภาษีเงินได้บุคคลธรรมดาปีละ 2 ครั้ง คือ ภาษีเงินได้บุคคลธรรมดาครึ่งปี ให้นำเงินได้ของนักแสดง สาธารณะที่ได้รับตั้งแต่เดือน ม.ค.มิ.ย. มารวมคำนวณเพื่อเสียภาษีภายในเดือน ก.ย. ของทุกปีภาษี และให้นำเงินได้ของนักแสดงสาธารณะที่ได้รับตั้งแต่เดือน ม.ค.ธ.ค. มารวมคำนวณเพื่อเสียภาษีเงินได้บุคคลธรรมดาอีกครั้งในปีภาษีนั้น